Foto’s: Vrou en twee kinders van vloedwater geredFoto's: Netcare911 ŉ Bejaarde vrou en twee kinders is Vrydagmiddag van ŉ eiland in die Tugela-rivier gered, nadat hulle deur vloedwater vasgekeer was. Volgens Chris Botha, ŉ woordvoerder van Netcare911, wou die vrou en twee dogtertjies, onderskeidelik ses en tien jaar oud, die rivier in die Masinga-omgewing in KwaZulu-Natal, oorsteek toe hulle deur vloedwater vasgekeer is. Reddingswerkers het ŉ noodoproep van die Masinga-polisie ontvang. Die polisie se lugvleuel, en paramedici van Netcare911 het reageer. “Die rivier was in volle vloed en die drie mense was al vir etlike ure in die middel van die stygende rivierwater op ŉ eiland vasgekeer,” het Botha gesê.